सैनिटरी नैपकिन की जागरूकता के इर्द-गिर्द घूमती फिल्म ‘फुल्लू’ के अभिनेता शरीब हाशमी का कहना है कि उन्हें मासिक धर्म पर बात करने में कोई असहजता नहीं होती है और उन्हें इस बात पर आश्चर्य होता है कि लोग एक प्राकृतिक भौतिक प्रक्रिया पर चर्चा करने से क्यों डरते हैं। क्या उन्हें इस फिल्म में अभिनय करने पर कोई असहजता महसूस हुई, इस पर शरीब ने आईएएनएस को बताया, “जब मेरे पास पटकथा आई, तो मैं इसका विषय सुनकर काफी प्रभावित हुआ। इसलिए मैंने तुरंत इस फिल्म के लिए हामी भर दी। एक पुरुष के रूप में मुझे मासिक धर्म पर बात करने में कोई परेशानी नहीं है। वास्तव में मुझे आश्चर्य होता है कि लोग इस पर बात करने से डरते क्यूं हैं।”